เทศบัญญัติเทศบาลตำบลสันป่าม่วงเทศบัญญัติเทศบาลตำบลสันป่าม่วงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลสันป่าม่วงอำเภอเมืองพะเยา จังหวัดพะเยาพ.ศ. ๒๕๕๖ โดยที่เป็นการสมควรตราเทศบัญญัติตำบลสันป่าม่วง ว่าด้วยการกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลสันป่าม่วง อำเภอเมืองพะเยา จังหวัดพะเยาอาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลสันป่าม่วง โดยความเห็นชอบของสภาเทศบาลตำบลสันป่าม่วงและผู้ว่าราชการจังหวัดพะเยาจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลสันป่าม่วง เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลสันป่าม่วง อำเภอเมืองพะเยาจังหวัดพะเยา พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองพะเยาในท้องที่ตามข้อ๓ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ด้านเหนือ จดเส้นตั้งฉากกับถนนทางหลวงแผ่นดินหมายเลข ๑๑๙๓ ซึ่งอยู่ห่างจากถนนทางหลวงชนบทพย. ๔๐๐๔ ไปทางทิศเหนือ ระยะ ๓๐๐ เมตร และจดเส้นขนาน ระยะ ๑๐๐ เมตรจากถนนทางหลวงแผ่นดินหมายเลข ๑๑๙๓ ฟากตะวันออก ด้านตะวันออกจากถนนทางหลวงแผ่นดินหมายเลข ๑๑๙๓ ไปทางทิศตะวันออก ระยะ ๑,๐๐๐เมตร ตามถนนทางหลวงชนบท พย. ๔๐๐๔ และจดเส้นขนาน ระยะ ๑๐๐ เมตร จากถนนทางหลวงชนบท พย.๔๐๐๔ ทั้งสองฟาก ด้านใต้ จากถนนทางหลวงชนบท พย. ๔๐๐๔ ไปทางทิศใต้ ระยะ ๕๐๐ เมตร ตามถนนทางหลวงแผ่นดินหมายเลข๑๑๙๓ ฟากตะวันตก ด้านตะวันตก จดเส้นขนาน ระยะ ๒๐๐ เมตร จากถนนทางหลวงแผ่นดินหมายเลข๑๑๙๓ ฟากตะวันตกบริเวณที่ ๒ หมายความว่าพื้นที่ในบริเวณ ฟากตะวันออกของถนนทางหลวงแผ่นดินหมายเลข ๑๑๙๓ในเขตเทศบาลตำบลสันป่าม่วง ทั้งนี้ ยกเว้นบริเวณที่๑บริเวณที่ ๓ หมายความว่าพื้นที่ในบริเวณ ด้านเหนือ จดเขตเทศบาลตำบลบ้านต๋อม ด้านใต้ ในระยะตั้งฉาก ๔๐๐เมตร กับถนนทางหลวงแผ่นดินหมายเลข ๑๑๙๓ ฟากตะวันตก ด้านตะวันออก จดถนนทางหลวงแผ่นดินหมายเลข๑๑๙๓ ฟากตะวันตก จากเส้นขนาน ระยะ ๔๐๐ เมตร ด้านใต้ จากถนนทางหลวงชนบท พย. ๔๐๐๔ไปทางทิศใต้ ระยะ ๕๐๐ เมตร ของถนนทางหลวงแผ่นดินหมายเลข ๑๑๙๓ ฟากตะวันตกด้านตะวันตก จดเส้นขนานระยะ ๔๐๐ เมตร จากถนนทางหลวงแผ่นดินหมายเลข ๑๑๙๓ ฟากตะวันตกทั้งนี้ ยกเว้นบริเวณที่ ๑ทั้งนี้ พื้นที่บริเวณที่ ๑ บริเวณที่ ๒ และบริเวณที่ ๓ปรากฏตามแผนที่ท้ายเทศบัญญัตินี้ข้อ ๔ ให้กำหนดพื้นที่ในท้องที่เขตเทศบาลตำบลสันป่าม่วงอำเภอเมืองพะเยา จังหวัดพะเยา ภายในแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารอยู่อาศัยประเภทอาคารขนาดใหญ่(๕) อาคารอุตสาหกรรมประเภทอาคารขนาดใหญ่(๖) อาคารเก็บสินค้า อาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้า หรือสิ่งของเพื่อประโยชน์ทางการค้า หรืออุตสาหกรรม(๗) โรงกำจัดมูลฝอย(๘) โรงซื้อขาย หรือเก็บเศษวัสดุ(๙) โรงซื้อขาย หรือเก็บชิ้นส่วนเครื่องจักรกล(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารอยู่อาศัยประเภทอาคารขนาดใหญ่(๕) อาคารอุตสาหกรรมประเภทอาคารขนาดใหญ่(๖) อาคารเก็บสินค้า อาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้า หรือสิ่งของเพื่อประโยชน์ทางการค้า หรืออุตสาหกรรม(๗) โรงกำจัดมูลฝอย(๘) โรงซื้อขาย หรือเก็บเศษวัสดุ(๙) โรงซื้อขาย หรือเก็บชิ้นส่วนเครื่องจักรกล(๑๐) โรงแรมตามกฎหมายว่าด้วยโรงแรม(๑๑) อาคารพาณิชยกรรมขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๑๒) อาคารอยู่อาศัยประเภทห้องแถว ตึกแถวหรือบ้านแถว(๑๓) อาคารอยู่อาศัยประเภทอาคารชุด หอพัก หรืออาคารอยู่อาศัยรวม(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารอยู่อาศัยประเภทอาคารขนาดใหญ่(๕) อาคารอุตสาหกรรมประเภทอาคารขนาดใหญ่(๖) อาคารเก็บสินค้า อาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้า หรือสิ่งของเพื่อประโยชน์ทางการค้าหรืออุตสาหกรรม(๗) โรงกำจัดมูลฝอย(๘) โรงซื้อขาย หรือเก็บเศษวัสดุ(๙) โรงซื้อขาย หรือเก็บชิ้นส่วนเครื่องจักรกล(๑๐) อาคารพาณิชยกรรมขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๑๑) อาคารอยู่อาศัยประเภทห้องแถว ตึกแถวหรือบ้านแถว(๑๒) อาคารอยู่อาศัยประเภทอาคารชุด หอพัก หรืออาคารอยู่อาศัยรวมข้อ ๕ ภายในบริเวณพื้นที่ที่กำหนดไว้ตามข้อ๔ ห้ามบุคคลใด ดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดไว้ตามข้อ๔ ก่อน หรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ ให้นายกเทศมนตรีตำบลสันป่าม่วงรักษาการตามเทศบัญญัตินี้ประกาศณ วันที่ ๘ พฤศจิกายน พ.ศ. ๒๕๕๖สมชาย จินะนายกเทศมนตรีตำบลสันป่าม่วง[เอกสารแนบท้าย]๑. แผนที่ท้ายเทศบัญญัติเทศบาลตำบลสันป่าม่วง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลสันป่าม่วง อำเภอเมืองพะเยา จังหวัดพะเยา พ.ศ.๒๕๕๖๒. บัญชีท้ายเทศบัญญัติเทศบาลตำบลสันป่าม่วง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลสันป่าม่วงอำเภอเมืองพะเยา จังหวัดพะเยา พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๖ พฤศจิกายน๒๕๕๖อุษมล/ผู้ตรวจ๔ ธันวาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๖๒ ง/หน้า ๑๑๒/๒๒ พฤศจิกายน ๒๕๕๖